cyanic-selkie/wikianc huggingface dataset:
Silde tänav
Silde tänav sai nime 20. aprillil 2011. Tänav on saanud nime selle järgi, et läheduses asuval Juhan Smuuli tee sillal üle raudtee on Eesti pikim sille ehk silla kandetugede vahekaugus.
Järva-Jaani järv
pisi|Järva-Jaani järv Järva-Jaani järv on järv Järva maakonnas Järva vallas Järva-Jaani alevis.
Järve pindala on 6,2 ha. See on tehisjärv, mille kaldajoone pikkus on 1337 meetrit.
Berchem (Ida-Flandria)
Berchem on hollandikeelne asula ja osavald Belgias Flandria piirkonnas Ida-Flandria provintsis Kluisbergeni vallas.
Schelde kaldail asuv Berchem liideti Kluisbergeni valla halduspiiridesse 1971. aastal.
Russelli maakond (Alabama)
Russelli maakond (Russell County) on maakond Ameerika Ühendriikides Alabama osariigis.
Maakonna halduskeskus on Phenix City.
Ajalugu
Maakond moodustati 1832. aastal.
Atmosfääri tsirkulatsioon
Atmosfääri tsirkulatsioon on suureskaalaline õhu liikumine Maa atmosfääris.
Lääne-Paapua provints
Lääne-Paapua provints (indoneesia keeles Papua Barat) on 1. järgu haldusüksus (provints) Indoneesias. See hõlmab Uus-Guinea saare loodepoolseima osa, sealhulgas Doberai poolsaare, Bomberai poolsaare ja Raja Ampati saarestiku. Provintsi keskus on Manokwari. Suurim linn on Sorong.
Provints eraldati 2003. aastal Paapua provintsist. Selle pindala on 102 946 km².
2020. aasta rahvaloenduse järgi elas provintsis 1 134 068 inimest.
Miho Kaneda
Koondisekarjäär
Jaapani naiste jalgpallikoondises mängis ta aastal 1981 5 mängu.
Arttu Kapulainen
Arttu Anton Juhana Kapulainen (sündinud 18. märtsil 1981) on soome näitleja.
Kapulainen mängis esimest korda filmis juba 5-aastaselt. Kapulainen sai kevadel 2011. aastal teatrikunsti magistrikraadi. Oma rolliga filmis "Tomas" võitis ta Jussi auhinna parima debüüdi eest.
Ksülofaag
Ksülofaag on taimtoiduline loom, kelle toidust suure osa või tavaliselt kõik moodustab puit.
Ksülofaagid on nt mädamailaste röövikud, puiduvaablaste vastsed, termiidid).
Loomi, kelle elukeskkond on puit, nimetatakse, ksülobiontideks.
Vladimir Nikolajev (kurjategija)
Vladimir Nikolajev (Владимир Николаевич Николаев, sündinud 16. märtsil 1959) on Venemaa mõrvar ja inimsööja.
1997. aastal mõistis kohus ta surma mahalaskmise läbi. 1999. aastal asendati surmanuhtlus eluaegse vangistusega, mida ta kannab Orenburgi oblasti kinnipidamisasutuses „Must Delfiin“.
Maret Tark
Maret Tark (sündinud 23. detsembril 1959 Tartus) on eesti finantsjuht.
Ta lõpetas Eesti Maaülikooli ettevõtluse ja ärijuhtimise eriala aastal 1987. Maret Tark oli aastail 1980–1990 Tartu Informatsiooni ja Arvutuskeskuse insener. Seejärel, aastatel 1995–1998 Tartu Maarjamõisa haigla peaökonomist, 1999–2003 Tartu ülikooli kliinikumi ökonoomikateenistuse direktor ning alates 2004. aastast finantsteenistuse direktor.
Maret Tark oli aastail 2009–2017 SA Eesti Tervishoiu Pildipanga nõukogu liige, alates 2003. aastast on ta SA Tartu Kiirabi nõukogu liige.
2018. aasta 1. oktoobrist on ta TÜ Kliinikumi juhatuse liige - finantsjuht.
Sarruse tänav
Sarruse tänav on tänav Tallinnas Lasnamäe linnaosas Sõjamäe asumis.
Sarruse tänav sai nime 5. detsembril 2007.
200. üksik motoriseeritud laskurbrigaad
200. üksik motoriseeritud laskurbrigaad (vene keeles 200-я отдельная мотострелковая бригада) on Venemaa mereväe maismaaüksus.
Juan Ramón Quintana
pisi|Juan Ramón Quintana (2019) Juan Ramón Quintana Taborga (sündinud 3. detsembril 1960 Aiquiles Narciso Campero provintsis Cochabamba departemangus Boliivias) on Boliivia sõjaväelane (major), sotsioloog ja poliitik. Ta oli 23. jaanuarist 2019 kuni 10. novembrini 2019 Boliivia siseminister.
Ta lõpetas 1982. aastal La Pazis sõjakooli (Colegio Militar del Ejército). Aastal 1988 lõpetas ta Columbuses Georgia osariigis Western Hemisphere Institute for Security Cooperationi.
1992. aastal lõpetas ta sotsioloogina Universidad Mayor de San Andrési.
22. maist 2017 kuni 23. jaanuarini 2019 oli ta Boliivia suursaadikuks Kuubas.
Nõmme pae
pisi|Nõmme pae Nõmme pae on liivakivipaljand Ahja jõel Saesaare paisjärve ääres Kiidjärve küla territooriumil. Nõmme pae paikneb Ahja jõe ürgoru maastikukaitsealal, jõe vasakkaldal Mõtstare mäe ja Kivipalu mäe vahel.
Puhkus põgenemisel Egiptusse
Puhkus põgenemisel Egiptusse on kristlikus kunstis esinev pildisüžee, millel kujutatakse Maarjat, Joosepit ja Jeesuslast puhkepeatuse ajal teel Egiptusse. Süžee lähtub Matteuse evangeeliumi tekstist, mille kohaselt perekond pidi põgenema Herodese viha eest. Tavaliselt on püha perekond neil piltidel kujutatud maastiku keskel.
Nõmme pae
Paljand on vaadeldav jõelt ja vastaskaldalt.
Puhkus põgenemisel Egiptusse
Motiivi ajaloost
Teema ilmus kunsti 14. sajandi teisel poolel. Ainus kirjakoht, mis mainib põgenemist, on Matteuse evangeelium 2:14: "Siis Joosep tõusis, võttis lapse ja tema ema ning põgenes öösel Egiptusesse." . Sellele tekstile lisaks leidus legende Egiptusse põgenemise kohta Uue testamendi apokrüüfides, milles kirjeldatud imelised juhtumid jõudsid keskaja kristlikku pärimusse. Uusi detaile lisandus ka keskajal, eriti ühest hiliskeskaegsest allikast, Saksi Ludolfi "Vita Christi", mis koostati 1374. aasta paiku, pisut enne seda, kui ilmus esimene teadaolev pilt puhkusest põgenemisel Egiptusse. Enamik pildisüžees kujutatud detailidest pärineb sellest hilisemast pärimusest.
Varaseim teadaolev kujutis selle süžeega on Grabowi altari tsüklisse kuuluv tahvelmaal umbes aastast 1379, mille loojaks on Põhja-Saksamaa maalikunstnik meister Bertram. Kuni umbkaudu 1500. aastani esines see motiiv ainult põhja pool Alpe. Enamik selle teemaga maale olid loodud mitte niivõrd kirikute kui rikaste tellijate erapalveks ning olid seetõttu harva osa mingist suuremast Kristuse elule pühendatud tsüklist (Grabowi altar ongi üks erandeid). Motiivi populaarsus oli seotud maastikumaali esiletõusuga sel perioodil. Sageli on maastiku keskmes istuv madonna lapsega, mõnikord imetamas, samas kui Joosep toimetab tagaplaanil, korjates puid, tehes lõket, tuues vett või noppides puult vilju, või on teda kujutatud magamas. Mõnikord abistavad perekonda väikesed inglid. Varasematel suurematel maalidel võib kaugel tagaplaanil olla kujutatud põgenemisega seotud legendaarseid sündmusi, nagu Petlemma lastemõrva või nisupõllu kasvamise imet.
Abstsissioon
Abstsissioon (ladina sõnadest ab 'ära' + scindere 'rebima') on taimefüsioloogiline nähtus, mille tagajärjel taime mingi osa eraldub. Tavaliselt on selleks lehed või viljad, harvem õied, seemned jt.
NGC 5986
pisi|NGC 5986 NGC 5986 on kerasparv, mis asub Hundi tähtkujus.
Parve avastas 10. mail 1826 James Dunlop. NGC 5986 asub Maast 33 900 valgusaasta kaugusel.
Vana-Roosa vald
Vana-Roosa vald (saksa keeles Rosenhof) oli vald Võrumaal Rõuge kihelkonnas. Vallamaja asus Varstus. Vald eksisteeris 1866 –1939 pisi|300px|Eesti valdade kaart. Musta kontuuriga vanad vallapiirid, punasega 1939. aastal moodustatud vallad Valla alal asus Vana-Roosa mõis.
1939. aasta vallareformiga moodustati Vana-Roosa ja Krabi vallast Varstu vald
Pruuttüdrukud
Pruuttüdrukud, ka pruutneitsid, pruutõed ja mõrsjasõsarad olid Eesti talupojapulmas vallalised neiud, kelle pruut oma sõbrannade ja sugulaste hulgast välja valis.
Pruuttüdrukud olid pruudi saatjad ning kaasanaise abilised pulmatseremoonial. Nad olid mõrsjal vastas kirikust tulemisel, olid mõrsja saatjad olulistes pulmaepisoodides, õhutasid külalisi raha annetama. Pruuttüdrukute arv pidi vastama peiupoiste arvule, kellega neil oli ühiseid ülesandeid ja vastamisi hoolitsusi. Pruuttüdruk ehtis "oma" peiupoissi roosiga, lindiga, üle õla seotud linikuga ning kinkis kindad, sukad või salli.
Pruuttüdrukud abistasid pruuti juba enne pulmi veimede valmistamisel.
Hiina jalgpallikoondis
Hiina jalgpallikoondis on Hiina RV rahvuskoondis jalgpallis.
Marek Seer
Marek Seer (sündinud 25. oktoobril 1975 Tõrvas) on eesti tervishoiujuht.
Ta on lõpetanud 2002. aastal Tallinna meditsiinikooli õeteaduse erialal ning on Tallinna tehnikaülikooli haldusjuhtimise magistrant. Tal on magistrikraad terviseteaduses.
Marek Seer on töötanud aastail 2005–2008 Tervishoiuametis erakorralise meditsiini osakonna juhatajana ning aastatel 2008–2018 oli Marek Seer Valga haigla juht. Haiglajuhina pooldas ta Valga haigla ühinemist Tartu Ülikooli Kliinikumiga. Hiljem on Seer olnud haigla nõukogu esimees ning haiglajuhi Margus Ulsti tagasikutsumise järel, kui too oli pakkunud Rotary klubi liikmetele järjekorravälist vaktsineerimist, astus Seer nõukogu esimehe kohalt tagasi, et nõukogu saaks ta määrata haigla juhatuseliikme kohusetäitjaks 1. veebruarist kuni 30. aprillini 2020.
2018. aasta 1. oktoobrist 2021. aasta 31. märtsini oli ta TÜ Kliinikumi juhatuse liige ja haldusjuht. 27. märtsil 2020 määras TÜ Kliinikumi nõukogu Marek Seeri TÜ Kliinikumi juhatuse esimehe kohusetäitjaks, selles ametis oli ta 1. oktoobrini 2020. Koroonaviiruse kriisi ajal juhtis ta koos Joel Starkopfiga Lõuna meditsiinistaapi. Seer on ühtlasi Põlva haigla nõukogu esimees ja Sihtasutuse Tartu Kiirabi nõukogu liige Põlva haigla nõukogus toetas ta haigla sünnitusosakonna sulgemist ning kinnitas ERRile antud intervjuus otsuse üksmeelsust nõukogus, ehkki tegelikult jagunesid hääled pooleks ja otsustavaks sai tema kui esimehe hääl. .
Alates 19. aprillist 2021 on Marek Seer Sotsiaalministeeriumi juures asuva Covid-19 vaktsineerimise korraldamise töörühma juht.
Ruunaoja tänav
Ruunaoja tänav on tänav Tallinnas Lasnamäe linnaosas Sõjamäe asumis.
Ruunaoja tänav sai nime 18. mail 2011. Tänav on nime saanud Ruunaoja ja Ruunaoja kõrtsi järgi.
Giuseppe Peano
Giuseppe Peano (27. august 1858 – 20. aprill 1932) oli Itaalia matemaatik ja keeleteadlane. Ta on üle 200 raamatu ja teadustöö autor ning teda peetakse matemaatilise loogika ja hulgateooria rajajaks. Naturaalarvude standardne aksiomatisatioon on tema auks nimetatud Peano aksioomideks.
Lisaks andis ta olulise panuse matemaatilise induktsiooni meetodi kaasaegsesse käsitlusse. Enamiku karjäärist töötas ta Torino ülikoolis matemaatikat õpetades. Samuti koostas ta tehiskeele Latin sine flexione ('ilma kääneteta ladina keel'), mis on klassikalise ladina keele lihtsustatud versioon. Enamik tema raamatutest ja teadustöödest on Latin sine flexione keeles, ülejäänud on itaalia keeles.
Elulugu
pisi|"Aritmetica generale e algebra elementare", 1902
Noorpõlv ja esimesed teadustööd
Peano sündis ja kasvas Spinetta külas, kus asub nüüd Cuneo linn Itaalias Piemonte maakonnas. Ta õppis Cavouri klassikalises lütseumis Torinos ja astus aastal 1876 Torino ülikooli. Lõpetades selle 1880 kiitustega, misjärel võttis ülikool ta tööle esmalt Enrico D'Ovidio ja seejärel Angelo Genocchi assistendina. 1881. aastal ilmus tema esimene teadusartikkel.
Genocchi kehva tervise tõttu võttis Peano diferentsiaalalgebra kursuse õpetamise üle juba kaks aastat pärast lõpetamist. Tema esimene oluline teos, diferentsiaalalgebra õpik, anti välja aastal 1884 ning selle eest tunnustati Genocchit. Paar aastat hiljem avaldas Peano oma esimese raamatu, mille teemaks oli matemaatiline loogika. Selles raamatus ilmusid esimest korda kaasaegsed sümbolid hulkade ühisosa ja ühendi jaoks.
pisi|Giuseppe ja Carola Crosio aastal 1887 Aastal 1887 abiellus Peano Carola Crosioga, kelle isa oli Torino maalikunstnik Luigi Crosio, tuntud kui teose "Refugium Peccatorum Madonna" autor. Aastal 1886 hakkas Peano õpetama Kuninglikus Sõjaväeakadeemias ning sai 1889. aastal professoriks. Samal aastal avaldas ta Peano aksioomid, mis on formaalne alus naturaalarvude hulgale. Järgmisel aastal sai temast Torino ülikooli täieõiguslikuk õppejõud. Peano kuulus space-filling curve ilmus 1890. aastal kontranäitena. Ta kasutas seda näitamaks, et pidevat kõverat ei saa alati hoida määramata väikses alas. See oli varane näide sellest, mida tänapäeval kutsutakse fraktaliks.
Teaduskarjäär
1890. aastal asutas Peano teadusajakirja Rivista di Matematica, mille esimene number ilmus 1891. aasta jaanuaris. Aastal 1891 alustas Peano "Formulario" projekti. Selle eesmärk oli luua "Matemaatikaentsüklopeedia", kus oleksid kõik olemasolevad valemid ja matemaatikateoreemid Peano leiutatud standardses notatsioonis. Aastal 1897 peeti Zürichis esimene Rahvusvaheline Matemaatikute Kongress (ICM). Peano oli oluline osaleja, esitledes teadustööd matemaatilise loogika kohta. Üha rohkem tema ajast kulus teiste tööde arvelt "Formulario" koostamisele.
Aastal 1900 toimus Pariisis teine Rahvusvaheline Matemaatikute Kongress (ICM). Enne seda konverentsi toimus esimene rahvusvaheline filosoofiakonverents, kus Peano oli eestkoste komitee liige. Ta esitles teadustööd, mis arutles selle üle, kuidas matemaatikas korrektselt definitsioone vormistada. Sellest teemast sai Peano peamine filosoofiline huvi kogu tema ülejäänud eluks. Sellel konverentsil kohtus ta Bertrand Russelliga ja andis talle "Formulario" koopia. Russell oli niivõrd vapustatud Peano uuenduslikest loogilistest sümbolitest, et ta lahkus konverentsilt ja läks koju Peano teost uurima.
Peano õpilased Mario Pieri ja Alessandro Padoa esitlesid filosoofiakongressil samuti oma töid. Matemaatikakongressil Peano ei kõnelenud, kuid Padoa meeldejäävat esinemist on sageli meenutatud. Pakuti välja idee luua "rahvusvaheline abikeel" selleks, et teha kergemaks matemaatiliste (ja äriliste) ideede levikut. Peano toetas seda ideed täielikult.
1901. aastaks oli Peano oma matemaatilise karjääri tipus. Ta tegi edasiarendusi valdkondades, nagu analüüs, alused ja loogika, aitas kaasa matemaatilise analüüsi õpetamisele ning andis panuse veel diferentsiaalvõrrandite ja vektorite analüüsimisse. Peanol oli oluline roll matemaatika aksiomatisatsiooni arendamisel ning ta oli matemaatilise loogika arengu peamine eestvedaja. Selleks hetkeks oli Peano niivõrd pühendunud "Formulario" projekti, et tema õpetamiskvaliteet hakkas kannatama. Kusjuures, ta soovis nii väga oma uusi matemaatilisi sümboleid õpetada, et ta ei jõudnudki oma kursusel matemaatilisest analüüsist rääkida. Selle tulemusena heideti ta välja Kuninglikust Sõjaväeakadeemiast, kuid säilitas oma positsiooni Torino Ülikoolis.
Aastal 1903 avalikustas Peano, et ta ehitab rahvusvahelist abikeelt Latino sine flexione ("Ladina keel ilma kääneteta", hiljem kutsutud ka kui Interlingua, olles IALA Interlingua eelkäija). Keele idee oli kasutada ladina keele sõnavara, sest see oli laialdaselt tuntud, kuid lihtsustada grammatikat nii palju kui võimalik ning eemaldada kõik erandlikud vormid, tehes selle õppimist lihtsamaks. Ühes kõnes alustas ta rääkimist ladina keeles ning iga lihtsustust kirjeldades, võttis ta selle oma kõnes arvesse nii, et kõne lõpus rääkis ta oma uues keeles.
Aasta 1908 oli Peano jaoks oluline aasta. Ilmus viies ja viimane "Formulario" väljaanne, pealkirjaga "Formulario Mathematico". Selles oli 4200 valemit ja teoreemi, enamik neist koos tõestustega. See raamat pälvis vähesel määral tähelepanu, sest suur osa selle sisust oli tolleks ajaks juba aegunud. Siiski on see endiselt oluline panus matemaatikaalasesse kirjandusse. Kommentaarid ja näidised olid kõik kirjutatud Latino sine flexione keeles.
Samal aastal 1908 võttis Peano üle kõrgema analüütiku koha Torinos. Ta valiti Academia pro Interlingua direktoriks. Kuigi nad olid varem loonud keele Idiom Neutral, otsustas Akadeemia selle asemel kasutusele võtta Peano Latino sine flexione.
Viimased eluaastad
Aastatel 1913–1918 avaldas Peano mitmeid teadustöid, mille sisuks oli mitmete arvuliste kvadratuurvalemite jääkliikmed, ning ta tutvustas Peano kernelit. Aastal 1925 vahetas Peano mitteametlikult oma positsiooni ülikoolis infinitesimaalarvutuse valdkonnast täiendusmatemaatika vastu, mis sobis tema tolle aegse õpetamisstiiliga paremini. See muutus ametlikuks aastal 1931. Giuseppe Peano jätkas Torino Ülikoolis õpetamist kuni oma surmani. Peano suri südamelihase infarkti tagajärjel.
Otiaru paisjärv
Otiaru paisjärv (ka Otiaru veehoidla, Mõisaküla paisjärv) on paisjärv Jõgevamaal Jõgeva vallas Palupere külas.
Järvest voolab läbi Laiuse oja.
Delirium Brothers
Delirium Brothers on Eesti punkansambel.
Ajalugu
Delirium Brothersi tuntuim lugu on Allan Vainola ja Andres Aule kirjutatud "Maailm lõpeb maikuus", mis salvestati 1997. aastal Mätta Fondi kogumikkasseti "25 kuldset lööklaulu" jaoks koos omaloomingulise looga "Rootsi vangla". Instrumentaalpartiid mängisid sisse Villu Tamme ja Alar Tomson.
Ansambel Vennaskond salvestas oma variandi loost "Maailm lõpeb maikuus" 2001. aastal ilmunud albumi "News From Nowhere" jaoks.
Delirium Brothers pole kunagi ametlikult laiali läinud ning on loonud järjepidevalt uusi laule, ent kontsert- ja salvestustegevus on erinevatel põhjustel alates 2000. aastate algusest soiku jäänud.
Liikmed
Põhiliikmed: Kontsertidel ja salvestustel osalenud liikmed:
Diskograafia
Kogumikel ilmunud lood:
Narvydžiai
pisi|Narvydžiai kabel Narvydžiai (žemaidi Narvīdē) on küla Leedus Skuodase rajoonis Skuodase vallas. Narvydžiai asub Läti piiri ääres Apše jõe kaldal.
Külla jääb osaliselt Apšė biosfääri polügoon. Osaliselt ulatub sinna ka Natura 2000 linnukaitse ala Apšė jõgi ja selle org.
Küla nimi on isikunime Narvydis mitmusevorm.
Muinsuskaitse all on Narvydziai kalmistul asuvad metsavendade hauad. Aastal 1990 maeti sinna kaheksa Ersla küla metsades langenud metsavenda.
Ajalugu
Asula tekkis kas XV sajandil või XVI sajandi alguses. Algselt oli see Leedu suurvürstide valduses. Küla on esmamainitud 1568. aastal, mil see läänistati Jan Hieronimowicz Chodkiewiczile.
XV sajandil rajati sinna kalmistu, mida kasutati XVIII sajandini. Aastal 1795 rajati küla aladele selle Skuodase poolse piiri äärde Skuodase kihelkonna kalmistu.
XIX sajandil rajati praeguse küla idaossa Andreikiškise asundus, sinna asutati ka karjamõis. Toona kuulusid küla alad Skuodase mõisale.
Aastal 1923 avati külas algkool. Aastal 1932 leiti sealt hõberahadest aare.
Teise maailmasõja järel tegutsesid külas Leedu metsavennad. Aastal 1948 moodustati külas võimudega koos tegutsev rühmitus. Osa külaelanikest küüditati Siberisse. Kuni aastani 1949 oli küla kohaliku kolhoosi keskasula, hiljem osakonnakeskus.
Aastal 1991 rajati külla kabel.
Elanikkond
pisi|tühi|Narvydžiai
Rodriguinho
Ta alustas klubikarjääri ABC-s, mille meeskonnas debüteeris ta 2007. aastal Brasiilia tugevuselt kolmandas liigas. 2010. aastal mängis ta Brasiilia esiliiga klubis Bragantino. 2011. aastal liitus ta Brasiilia kõrgliiga klubiga América Mineiro.
2013. aasta septembris siirdus ta Brasiilia kõrgliiga klubisse Corinthians. 2014. aasta aprillis läks ta laenule Grêmiosse ja sama aasta septembris Araabia Ühendemiraatide klubisse Al-Sharjah. 2015. aasta juunis naasis ta Corinthianse juurde ja tuli samal aastal klubiga Brasiilia meistriks. 2016. aasta juulis lükkas ta tagasi Türgi klubi Fenerbahçe pakkumise, otsustades jääda Corinthiansesse. 2017. aastal tuli ta Corinthiansega taas Brasiilia meistriks.
2018. aasta juulis sõlmis ta lepingu Egiptuse kõrgliiga klubiga Pyramids.
2019. aasta jaanuaris naasis Rodriguinho Brasiiliasse, sõlmides lepingu Cruzeiroga. Aasta hiljem liitus ta Bahiaga.
2022. aasta jaanuaris sõlmis ta üheaastase lepingu Cuiabága.
Brasiilia jalgpallikoondises debüteeris ta 26. jaanuaril 2017 sõprusmängus Colombia vastu.
Maarja-Magdaleena meesansambel
Maarja-Magdaleena meesansambel on loodud 2009. aastal ning seda juhendab Liia Koorts. Proove tehakse enamasti Jõgevamaal Tabivere vallas asuvas Maarja rahvamajas.
Gustav Girgensohn
Gustav Carl Girgensohn (1786 Ērgļi (Liivimaa) – 1872 Tartu) oli luuletaja (tõlkija), pedagoog ja botaanik (brüoloog).
Maarja-Magdaleena meesansambel
Maarja-Magdaleena meesansambel on Maarja-Magdaleena segakoori meestest moodustatud laulurühm, kellele meeldib mõni kord ka ilma naisteta laulda.
Rakise tänav
Rakise tänav on tänav Tallinnas Lasnamäe linnaosas Sõjamäe asumis.
Rakise tänav sai nime 30. jaanuaril 2013.
Gustav Girgensohn
Ta oli aastatel 1814–1839 Tartu gümnaasiumi ülemõpetaja (Oberlehrer).
Girgensohn andis ladinakeelse nime Wulfi turbasamblale (Sphagnum wulfianum Girgensohn).
Christo Burman
Christo Burman (sündinud 19. augustil 1981 Tallinnas) on eesti filmiteoreetik, stsenarist, lavastaja ja tõlkija, peamiselt tegev Rootsis.
Burman sai üldhariduse Tallinna 2. Keskkoolis ja Vanalinna Hariduskolleegiumis. Seejärel õppis Rootsis mitmes filmikoolis, Stockholmi Ülikoolis ja Umeå Ülikoolis. Viimases tegi ta läbi ka doktoriõppe ja kaitses 2010. aastal doktoritöö teemal I teatralitetens brännvidd: Om Ingmar Bergmans filmkonst, teatraalsusest Ingmar Bergmani filmides. See on alles teine väitekiri, mis Bergmani kodumaal tema filmindusest on valminud. Burman on samuti käsitlenud näiteks Andrei Tarkovski filmikunsti eshatoloogilisel alusel.
Burman töötab alates 2013. aastast Skövde Ülikooli arvutimängude töörühmas õppejõu ja vanemteadurina ning 2011. aastast Tallinna Ülikooli Balti Filmi- ja Meediakoolis filmiajaloo ja filmiteooria korralise külalisõppejõuna. Ta on 2002. aastast ka lugenud filmiteemalisi kursuseid Umeå, Luleå, Örebro ja Dalarna ülikoolis Rootsis ning kirjutanud ajalehtedele ja ajakirjadele arvustusi, artikleid ja esseid filmist ja kultuurist.
Aastate jooksul on Burman teinud umbes 40 lühi-, anima- ja dokumentaalfilmi, enamasti stsenaristi ja lavastajana. Lisaks on ta Rootsi teatrites lavastanud ligemale 20 teost – nende hulgas leidub nii klassikute (nt Tšehhov, Gogol, Beckett, Albee) teoseid kui ka alternatiivsemaid ja eksperimentaalsemaid katsetusi.
Burman on tõlkinud rootsi keelde nii eesti muinasjutte kui ka teoreetilisi tekste, osa neist ka Eesti Kultuurkapitali toetusega.
Isiklikku
Tema ema oli eesti maalikunstnik, illustraator, tõlkija ja kunstiajaloolane Kristi Burman; vanaisa Karl Burman noorem ja vanavanaisa Karl Burman vanem olid mõlemad akvarellistid ja arhitektid.
Vana-Varbla vald
Vana-Varbla vald (saksa keeles Alt-Werpel) oli vald Läänemaal Varbla kihelkonnas. Vald eksisteeris 1866–1891 ja siis liideti Vana-Varbla vald Saulepi vallaga.
Valla alal asus Vana-Varbla mõis.
Chilehaus
pisi|[[Fritz Högeri projekteeritud Chilehaus Hamburgis kuulub ekspressionismi klassikasse. Valmis 1924]] pisi|Chilehaus oma 6000-ruutmeetrilisel krundil [[Hamburgi südalinnas]] pisi|Chilehausi fassaadid on ornamenteeritud. Vähekvaliteetsete telliste kasutamine fassaadis oli taotluslik pisi|Kümnekorruselise büroohoone Chilehaus keskmine siseõu. Vaade alt üles. Kahe viimase korruse aknad jäävad karniisi taha varju ja ei ole näha Chilehaus (saksa keelest 'Tšiili maja') on kümnekorruseline büroohoone Saksamaal Hamburgis. See on väljapaistev näide 1920. aastate tellisekspressionismist.
Chilehaus on arhitektuurimälestis. 2015. aastal lisati Hamburgi Speicherstadt (kaubaladude piirkond Hamburgis) ja Chilehaus UNESCO maailmapärandi nimistusse.
Esta Veski
Pärast Tartu Riikliku Ülikooli lõpetamist 1949. aastal töötas ta bioloogiaõpetajana, alates 1951. aastast Eesti Põllumajanduse Akadeemias assistendina, aastast 1957 Eksperimentaalbioloogia Instituudis ning seejärel pikka aega Tallinna Botaanikaaias.
Oma teadustöös on ta uurinud taimede kasvatamist hüdrokultuurides.
Chilehaus
Tellisekspressionismi musternäide
Chilehaus on suur nurgamaja Hamburgi Kontorhausi kvartalis 6000 ruutmeetri suurusel krundil, mis jääb põhiosas Pumpeni ja Burchardstraße tänava vahele. Hoone on ehitatud arhitekt Fritz Högeri projekti järgi aastail 1922–1924.
Esta Veski
Isiklikku
Tema abikaasa oli Vello Veski, tema tütar on Tiiu Kull.
Chilehaus
Hoone tellija ja omanikud
Saksamaal oli 1920. aastate alguses majanduslikult rasked ajad ja Chilehausi ehitust võidi inflatsiooni perioodil alustada vaid seetõttu, et ehituse tellija oli rikas välismaalane. Hoone ehituse tellis laevandusmagnaat Henry Brarens Sloman, kes tegi endale varanduse kaubeldes Tšiili salpeetriga – siit ka hoone nimi Chilehaus.
Sloman korraldas arhitektuurikonkursi oma firma uue kontorihoone püstitamiseks Hamburgis, soovides sellest teha tõelise staatusesümboli. Hoone maksumust on raske hinnata, kuna see ehitati hüperinflatsiooni ajal, kuid hinnanguliselt maksis see üle 10 miljoni riigimarga.
Chilehausi omanikuks kuni 1980. aastani oli perekond Sloman. Aastal 1990 omandas selle Rootsi erainvestor T. Karlsten. Aastatel 1991–1993 Chilehaus renoveeriti põhjalikult. Praegusel ajal kuulub hoone fondile Union Investment Real Estate GmbH (endise nimega DIFA Deutsche Immobilien Fonds AG).
Ehitus
Hoone on kümnekorruseline hiiglaslik bürookompleks. Põhiplaanilt moodustab ta kolme siseõuega kinnise kontuuri vastavalt krundi kujule.
Hoone on raudbetoontarindusega ja tema ehitamisel kasutati 4,8 miljonit Oldenburgi klinkertellist. Arhitekt projekteeris hoonele 2800 samasugust akent.
Fassaad
Hoonele parim vaade on idast. Aktsent on vertikaalsete elementidel, efektselt mõjub Pumpeni tänavapoolne kaarjas fassaad. Hoone, vaatamata oma hiiglaslikele mõõtudele, ei mõju raskepäraselt. Hoone fassaadi liigendus saavutatakse ärklitaolise etteastega; neid on kaks – kummalegi fassaaditiivale, jäädes teineteise suhtes sümmeetriliseks. Fassaadi ilmestamiseks kasutati ka kahjustuste ja tootmisvigade tõttu praagiks tunnistatud telliseid.
Detailse fassaadiga töötades arendas Höger välja ainulaadse stiili, segades omavahel ekspressionismi, gootika ja art déco elemente. Kasutades fassaadis klinkrist ja keraamikast kaunistuselemente hajutas ta nendega peaaegu täielikult hoone põhikorpuse massiivsuse. Lisaks sellele projekteeris ta ülemised korrused taanduvalt ja ääristas need valgeks värvitud metallpiiretega. Fassaadi tugev vertikaalstruktuur, selged pinnajooned, klinkri värvinüansid ja õrnalt kaarduv tiib lisavad hoonele kergust. Kõik see kulmineerub hoone terava nn vööriga, mis on põhjustanud Chilehausi populaarse võrdlemise võimsa laevaga. Skulptuursed elemendid trepikodades ja fassaadil kujundas skulptor Richard Kuöhl.
Högeri Chilehaus on olnud eeskujuks ka arhitekt Robert Natusele 1936. aastal Tallinnas valminud Pärnu maantee ja Roosikrantsi teravnurgal asuva elamu projekteerimisel.
Pärnu maantee 36 // Roosikrantsi 23
pisi|[[Arhitekt Robert Natuse projekti järgi 1936. aastal Tallinnas valminud elamu Pärnu maantee ja Roosikrantsi teravnurgal. Foto aastast 2011]]
pisi|Robert Natuse teisele klinkermajale eeskujuks olnud [[1924. aastal Hamburgis valminud ekspressionismi klassikasse kuuluv Fritz Högeri projekteeritud Chilehaus.]]
Pärnu maantee 36 // Roosikrantsi 23 on äridega elamu Tallinnas Pärnu maantee ja Roosikrantsi tänava teravnurgal. Selle arhitekt on Robert Natuse ja see ehitati aastail 1935–1936. Hoone on ehitismälestis alates 1997. aastast.
Tellisekspressionismi tippnäide Eestis
Hoone fassaad on klinkertellistest, mistõttu hoonet nimetatakse ka klinkermajaks. Koos Natuse teise klinkermajaga Vabaduse väljaku ääres (praegu Tallinna linnavalitsuse hoone) on need kaks samale tellijale tehtud arhitektitööd kõige vahetumad ekspressionismi väljendajad Eesti arhitektuuris ja mõlema otseseks eeskujuks on Hamburgi tellisekspressionism.
Eelkõige teravnurkne krunt, kuid ka esimese klinkermaja tulemusega väga rahule jäänud tellija materjalivalik olidki põhjusteks, miks võeti arhitektuurilise lahenduse eeskujuks Hamburgis samuti teravnurksel krundil asuv Fritz Högeri Chilehaus.
Arhitektuuriajaloolase Mart Kalmu hinnangul on Natuse klinkermaja Tallinnas Chilehausi ekspressionistliku agressiivsuse asemel art déco ' likult mahedam. Seda Natuse teist klinkermaja on arhitektuurikirjanduses toodud art déco arhitektuuri silmapaistvamaks näiteks Eestis.
Hoone kirjeldus
Elamu on viiekorruseline ja tema põhiplaan on kolmnurksest krundist tingituna V-kujuline: üks hoone tiib jääb Roosikrantsi tänavale, teine Pärnu maanteele. Mõlema tiibhoone allkorrusel asuvad äriruumid. Alates teisest korrusest paiknevad 2–4-toalised korterid. Majas on kolm trepikoda, need on vastavalt oma ajastu laadile lahendatud keerdtrepikodadena.
Ekspressionistlik nurgalahendus
Elamu eripära seisneb eelkõige tema ekspressiivses välisilmes, mis on saavutatud mustrilise klinkertellistest müüritise ja sümmeetrilise kompositsiooniga. Hoone fassaadi liigendus saavutatakse sarnaselt Chilehausiga ärklitaolise etteastega; neid on kaks – kummalegi fassaaditiivale –, jäädes teineteise suhtes sümmeetriliseks. Põhiliseks aktsendiks on teravatipulise dekoratiivtornikesega nurgalahendus, mis muudab elamu suurepäraseks dominandiks kahe esindustänava kokkupuutekohal. Mahtude astmeline kuhjumine tänavanurgale oli dekoratiivne kujundusvõte, mis oli ekspressionismile omane.
Tellisekspressionismis omaseks saanud skulpturaalsed detailid ei puudu ka sellelt klinkermajalt. Elamu nurgal, poeuste vahel, asetseb tagajalgadele tõusnud lõvi klinkrist figuur, mis hoiab vapikilpi ehitusaastaga "1935".
Ruien
Ruien on hollandikeelne asula ja osavald Belgias Flandria piirkonnas Ida-Flandria provintsis Kluisbergeni vallas.
Schelde kaldail asuv Ruien liideti Kluisbergeni valla halduspiiridesse 1971. aastal.
Aaspere tiik
Aaspere tiik on järv Lääne-Virumaal Haljala vallas Aaspere külas.
Aaspere tiigi pindala on umbes 1 hektar ja see asub Tallinna-Narva maanteest umbes kilomeetri kaugusel
Peitus
pisi|Fanny Brate (1861–1940), "Peitus", s.d. Peitus, tuntud ka kui peitusemäng ja peitemäng, on lastemäng, milles üks mängija (otsija), püüab teisi, peitunud mängijaid õigeaegselt üles leida. Mäng on tuntud kogu Euroopas.
Mängijate hulgast valitud otsija peab kokkulepitud kohas (nt mõnel uksel) lugema valjusti kindla arvuni (nt sajani), mille jooksul teised mängijad ennast peidavad. Peidusolijat märgates peab otsija hüüdma tema nime ja lüües vastu kokkulepitut kohta (nt ust) hüüdma kokkulepitud sõna ("trihvaa", "uka-uka" jms). Peidusolijad püüavad aga ise enne otsijat kokkulepitud kohta jõuda ja märgusõna hüüda. Esimene kohalejõudja saab järgmiseks otsijaks. Uut otsijat võib määrata ka muul viisil, näiteks jääb selleks esimesena nähtud ja kinni hüütud mängija.
Sault Ste. Marie
'''Sault Ste. Marie''' on Ameerika Ühendriikide ja Kanada piiril asuva kahe linna nimi.
Brüoloog
Brüoloog on teadlane, kes tegeleb sammalde uurimisega ehk brüoloogiaga.
Piusa Ürgoru Puhkekompleks
Piusa Ürgoru Puhkekompleks on turismitalu Võru maakonnas Setomaa vallas Piusa jõe ürgorus. Piusa Ürgoru Puhkekompleksi haldab OÜ NAXOS.
Ajalugu
Piusa Ürgoru Puhkekompleks asub kunagises Väiko-Härma veski asukohas. Väiko-Härma veski asutas 1930. aastate paiku Aleksander Laanberg (hiljem eestistatult Laanemäe), kes omandas ehituskrundi jõe paremal kaldal. Vasakpoolse kalda omaniku Voldemar Videriga sõlmis ta "perve kasutamise" lepingu, makstes selle eest 20 puuda rukkeid aastas.
Veskis oli 2 kivipaari. Ühe kivipaariga suudeti tunnis jahvatada 300–400 kg kuivi teri. Peale jahvatuse tehti veel järgmisi teenustöid: laastulöömine, tänu sellele olid ümbruskonna hoonetel katused korda seatud; kreissael oli võimalik valmistada sindleid ja aialippe; höövelmasinat tarvitati ümbruskonna väiksemateks puutöödeks.
Veskijärves leidus haugi, ahvenat, lutsu, särge, hõrnast ja vähki.
Aastast 1963 läks veski "Võidu" sovhoosi valdusse; möldriks oli kohapeal Kusta Klaas, kes vana asjatundjana seadis kohale tulles veski hästi korda. Veski töötas kuni 1972. aastani. 1946. aastal ehitati veski juurde uus elumaja (praegune puhkemaja), kus perekond Laanemäe elas kuni 1961. aastani. Sellest ajast seisis elumaja tühjana.
pisi|Piusa ürgoru puhkekeskus
Tänapäev
Puhkemajas on 4 magamistuba kokku 9 voodikohaga. Majas ja selle ümbruses on Wi-Fi-võrk. Vanasse sepikotta ehitatud saun asub otse jõe kaldal. Ööbida on võimalik ka renoveeritud aidas, kus on 6 voodikohta. Suitsusaun asub eemal majutushoonetest ning moodustab omaette väikese kompleksi koos lõkkeplatsi ja telkimiskohtadega. Suitsusaun on käsitsiraiutud palkidest murukatusega hoone. Majutuseks on kompleksis ka palkidest kämpinguid.
Puhkemaja lähedalt viib mööda 15 km pikkune Piusa Ürgoru matkarada. Ümberkaudsed metsad on marja- ja seenerikkad.
Allelopaatia
Allelopaatia on eri liiki taimede vastastikune mõjutamine keemiliste ühenditega; allelokeemia erijuht.
Allelopaatia võib mõjutada taimekoosluste liigilist koosseisu ning suktsessioonide kulgu.
Allelopaatiliste mõjudega arvestamine võib olla oluline nt segakultuuride kasvatamisel.
Kalmõki keel
Kalmõki keel (kalmõki: хальмг келн) kuulub Altai keelkonda mongoli keelte rühma. Kalmõki keelt kõneldakse peamiselt Kalmõkkia Vabariigis, aga ka Hiinas, Taiwanis, Kõrgõzstanis, Mongoolias ja USA-s. Maailmas kõneleb kalmõki keelt kokku umbes 360 000 inimest, emakeelena kõnelejaid on umbes 150 000. Kalmõki keelt loetakse ohustatud keelte hulka.
2012. aastal ilmus Venemaal kalmõki keeles ainult üks raamat kogutiraažiga 300 eksemplari, 2013. aastal 21 raamatut 142 000 eksemplaris ja 2014. aastal kaks raamatut 2300 eksemplaris. 2019. aastal ilmus Venemaal kalmõki keeles 5 nimetust raamatuid ja brošüüre kogutiraažiga 1400 eksemplari.
Kalmõkkia|300px
Ajalugu
Kalmõki keelt kõneleb tänapäeval emakeelena ainult väike osa Kalmõkkia Vabariigi elanikkonnast. Keele levik hakkas vähenema pärast kalmõkkide massilist kodumaalt väljasaatmist 1943. aasta detsembris. Rahval lubati kodumaale naasta alles 14 aastat hiljem, 1957. aastal. Sel perioodil muudeti riigi ametlikuks keeleks vene keel. Alles perestroika ajal kuulutati kalmõki keel taas Kalmõkkia Vabariigi ametlikuks keeleks.
Oiraadi kirjanduslik traditsioon ulatub 11. sajandisse, mil kasutuses oli Uiguuri tähestik. Kalmõki ametliku tähestiku Todo Bichigi lõi kalmõki munk Zaya Pandit 17. sajandil. Aastal 1924 asendati see kirillitsaga, millest omakorda 1930. aastal loobuti ladina tähestiku kasuks. Aastal 1938 asendati ladina tähestik uue kirillitsaga.
Kalmõki keel on nii fonoloogiliselt kui morfoloogiliselt väga lähedane Mongoolias ja Hiinas kõneldavatele oiraadi dialektidele. Dialektide erinevus seisneb eelkõige sõnavaras. Kalmõki keelt on mõjutanud vene keel ja erinevad Türgi keeled.
Keele struktuur
Kalmõki keelt iseloomustavad vokaalharmoonia ja aglutinatsioon. Prefikseid mongoli keeltes väga palju ei kasutata. Kalmõki keeles puudub sõnadel sugu. Keele peamine sõnajärg on SOV (subjekt-objekt-verb).
Tänapäeval kasutavad Hiinas Xinjiangis elavad kalmõkid Mongoli selget kirja. Venemaal elavad kalmõkid kasutavad alates 1924. aastast kirillitsat.
Masuyo Shiraishi
Masuyo Shiraishi (jaapani keeles 白石 益代 Shiraishi Masuyo; sündinud 24. septembril 1964) on Jaapani endine jalgpallur.
Koondisekarjäär
Jaapani naiste jalgpallikoondises mängis ta aastal 1981 4 mängu.
Natside inimkatsed
Natside inimkatsed oli rida meditsiinilisi eksperimente holokausti ja teise maailmasõja ajal. Katseid tehti Natsi-Saksamaa suure hulga vangistatutega.
Kalmõki keel
Keele struktuur
Mongoli selget kirja, Todo Bichingi, kirjutatakse vertikaalsetes tulpades. Kiri jookseb ülevalt alla ja paremalt vasakule. Igal tähel on erinev kuju vastavalt sellele, kus see sõnas paikneb. Mõne tähekombinatsiooni jaoks kasutatakse erilisi märke. Mongoli selges kirjas on 7 vokaali ja 24 konsonanti. Vokaalid võivad olla nii pikad kui ka lühikesed.
Natside inimkatsed
Seoses Adolf Hitleri võimuletulekuga 1933. aastal algas uus ajajärk ning ka Saksa meditsiini allakäik deemonlike inimkatsete ja tuhandete süütute inimeste mõrvamisega. See ajajärk muutis Kolmanda riigi arstid maailma silmis piinajateks ja mõrvariteks hoolimata Hippokratese vandest aidata ja ravida, "Primum non noncere" – esmalt mitte teha kahju.
Reilly Smith
pisi|Reilly Smith (2018) Reilly Liam Sheeran Smith (sündinud 1. aprillil 1991 Etobicoke'is Ontario provintsis) on Kanada jäähokimängija, kes mängib NHL-i klubis Vegas Golden Knights ründajana paremäärel.
2009. aastal valiti ta NHL-i draft'is Dallas Starsi poolt 69. valikuna.
Aastatel 2009–2012 mängis ta kolm hooaega Miami Ülikooli meeskonnas.
2012. aasta märtsis sõlmis ta Starsiga kolmeaastase lepingu. Debüüdi NHL-is tegi ta Starsi meeskonnas hooaja 2011–12 lõpus. Hooaja 2012–13 alguses toimunud NHL-i tööseisaku ajal mängis Smith AHL-i klubis Texas Stars. 2013. aasta jaanuaris liitus ta Dallas Starsi meeskonnaga ja lõi sama aasta 15. veebruaril mängus Vancouver Canucksi vastu oma esimese värava NHL-is.
Natside inimkatsed
24. novembril 1933 andis Natsi-Saksamaa välja seaduse loomade kaitseks. See seadus väidab, et see, mida inimesed loomadega teevad, on julm, ning et loomade vastu tuleks üles näidata rohkem sümpaatiat ja arusaamist. Loomkatsete tulemustel ei nähtud enam erilist väärtust. pisi|337x337px|"Arbeit macht frei" ("Töö teeb vabaks"). Sachsenhauseni koonduslaagri väravSel perioodil tehti mitmesuguseid eksperimente. Alustati n-ö rassihügieeni efektiivsemaks muutmisega, kuid katseid tehti ka steriliseerimise, kõrguse ja madala rõhu, külma, malaaria, erinevate gaaside, merevee, haiguste ja mürkidega.
Reilly Smith
Aastatel 2013–2015 mängis ta kaks hooaega Boston Bruinsis ja aastatel 2015–16 kaks hooaega Florida Panthersiga. 2017. aasta juunis liitus ta Vegas Golden Knightsiga.
Natside inimkatsed
Inimkatseid tehti vastavalt vajadusele ning võimalustele koonduslaagrites Auschwitzis, Buchenwaldis, Sachsenhausenis, Dachaus ja mujal.
Reilly Smith
Tema vanem vend Brendan Smith on samuti jäähokimängija.
Natside inimkatsed
Vastupidi sõjajärgsetele vabandustele, arste ei sunnitud selliseid eksperimente läbi viima. Paljudel juhtudel olid arstid vabatahtlikult nõus ning soovisid sooritada veelgi ambitsioonikamaid katseid.
Natsi-Saksamaa julgustas teisi riike ka tegelema teadusega, toetades uuringuid ökoloogias, vähi ja geneetika uurimisel ning rassi- ja sotsiobioloogias. Kolmanda riigi valitsus rahastas lisaks veel uuringuid röntgenikiirte ja raskmetallidega. Väga palju toetati rahvatervist. Natsid olid ühed esimeste seas, kes keelasid avalikes kohtades suitsetamise.
Põhilisi inimõigusi on ajalooliselt rikutud maailma paljude, nii tsiviliseeritud kui ka tsiviliseerimata, kultuuride poolt. Saksamaa oli üks tsiviliseeritud, kaasaegne ühiskond, mis suundus Euroopa juutide massigenotsiidi suunas, hävitades 6 miljonit inimest oma koonduslaagrites ning haarates kaasa ka 5 miljonit mittejuuti.
Rassihügieen
Rassihügieen on tihedalt seotud eugeenikaga. Sellega tegeleti küll vähem, aga juba enne natside võimuletulekut Saksa ülikoolide juures. Arstiteaduste tudengite õpetamisel hakati üha rohkem tähelepanu pöörama rassiteooriatele ja seadustele. Natsi-Saksamaa rassihügieeni teooria põhines Charles Darwini vaatele geneetikast ja rassipuhtusest, mis viidi sobivalt kooskõlasse natside ideoloogiaga.
Rassihügieeni teostamise eestvedajad olid veendunud, et inimkäitumine, sh alkoholism ja kuriteod, saavad alguse inimeste geneetikast. Suurt eeskuju rassihügieenis ja steriliseerimisseaduses võeti Ameerika Ühendriikidelt, kus rakendati sarnaseid meetodeid näiteks mustanahaliste inimeste arvu vähendamiseks. pisi|251x251px|Massihaud Bergen-Belseni koonduslaagris 1. septembril 1939 kehtestas Hitler Kolmanda riigi "eutanaasia programmi", andes Philipp Bouhlerile ja Karl Brandtile autoriteedi eutanaasia rakendamiseks. 1939. aasta oktoobris andis Hitler käsu tappa meditsiinilise läbivaatuse käigus ravimatuteks tunnistatud, vanad või väärarengutega inimesed. Neid inimesi kutsuti "kasututeks muidusööjateks", kes olid "Saksa sõjamasinale" ainult koormaks.
Hinnatakse, et sellel moel tapeti umbes 275 000 inimest. Erinevaid eutanaasia võtteid rakendati terve II maailmasõja vältel.
Aastaks 1941 oli sel moel hukatuid umbes 70 000. Tegemist oli kõigest peaprooviga suuremale juutide, homoseksuaalide, kommunistide, mustlaste, slaavlaste ja muude sõjavangide tapmiseks.
Elamiskõlbmatute elu lõpetamise idee ei pärine üldsegi mitte natsidelt, seda arutati meditsiinis juba alates Esimese maailmasõja lõpust.
Esimene haigete inimeste hukkamine gaasi abil pandi toime 1939. aasta oktoobris Poolas. Hilisem otsus juutide massiliseks tapmiseks gaasikambrite abil tuli juba vajamineva tehnilise poole ja ressursi olemasolust haigete inimeste hukkamisest.
Kalmõki keel
Kalmõki keele näide
Badma endr aemtaexn kedm id-vae.
Badma täna magus pirn sööb.
'Badma sõi täna magusat pirni.'
Näidistekst (kirillitsa) ''Мана Теңгрин эцк! Нернтн әрүн болтха! Тана йосн иртхә! Тенгрт бутсн таалтн һазр деер бүттхә! Эркн кергтә өдмг Эндр өдрт илгәһит! Яһҗ бидн күүнә килнц тәвнәвидн, Тиигҗ Та килнцмдн тәвүлит! Сөрдг юмнла бичә харһулыт! Эрлгәс гетлгит!''
Tõlge: Meie Isa, kes Sa oled taevas! Pühitsetud olgu Sinu nimi. Sinu riik tulgu. Sinu tahtmine sündigu nagu taevas, nõnda ka maa peal. Meie igapäevast leiba anna meile tänapäev. Ja anna meile andeks meie võlad, nagu meiegi andeks anname oma võlglastele. Ja ära saada meid kiusatusse, vaid päästa meid ära kurjast. Aamen.
Sõnu kalmõki keeles:
pea – tolha
juuksed − ysn
kõrv − chikn
nina − xamr
Saksamaa veinid
Saksamaa veinid ehk Saksa veinid on Saksamaal toodetud veinid. Saksamaa kuulub maailma kümne suurima veinitootja hulka. Mõnede jaoks seostuvad Saksa veinid elegantsete valgete kvaliteetveinidega, teistel jällegi seostub Saksa vein eelkõige odava poolmagusa veiniga Liebfraumilch.
Natside inimkatsed
Katsed steriliseerimisega
Katseid steriliseerimise ja inimeste viljakuse mõjutamisega viidi läbi märtsist 1941 kuni jaanuarini 1945 Auschwitzis, Ravensbrückis kui ka mujal. Nende katsete eesmärgiks oli leida sobiv steriliseerimisviis suurte rahvamasside jaoks, mis võtaks minimaalse aja ja vaeva. Kirurgilist steriliseerimist peeti liiga ajamahukaks ja kalliks. Natsi-Saksamaal oli vaja tööjõudu, kuid samas oli vaja hoida ka oma rassi piisavalt puhtana.
Saksamaa veinid
Viinamarjasortidest domineerib Saksamaal valge viinamarjasort "Riesling". Punastest viinamarjadest kasvatatakse kõige rohkem viinamarja "Spätburgunder", mida muus maailmas tuntakse ka nime all "Pinot Noir".
Saksa veinide ajalugu
Veinikultuuri tõid Saksamaale roomlased. Saksamaa veinipiirkonna südames, Moselis, asub ka Saksamaa üks vanemaid linnu Trier.
Saksa veinipiirkonnad
Saksamaa jaguneb 13 veinipiirkonnaks, mida saksa keeles kutsutakse Anbaugebiet:
Saksa veinide kvaliteediklassid
Saksamaal on veinidel neli kvaliteediklassi:
VDP
VDP on akronüüm nimest Verband Deutscher Prädikats- und Qualitätsweingüter. See ühing ühendab ligikaudu 200 Saksamaa veinimõisa, mis toodavad kvaliteetveine.
Plasti tänav
Plasti tänav on tänav Tallinnas Lasnamäe linnaosas Sõjamäe asumis.
Saksamaa veinid
Bernkasteler Ring
Bernkasteler Ring ehk Bernkasteli Ring on VDP-le alternatiivne ühing, mille lõid 32 veinitootjat Moseli piirkonnas.
Natside inimkatsed
Katsed steriliseerimisega
Massigenotsiidi sooritamiseks prooviti erinevaid vahendeid, näiteks radiatsiooni, kirurgiat või ravimeid.
Saksamaa veinid
Saksamaal kasvatatavad viinamarjasordid
Saksamaal domineerivad peamiselt valged viinamarjasordid.
Natside inimkatsed
Katsed steriliseerimisega
Auschwitzi koonduslaagris viis steriliseerimist läbi dr Carl Clauberg, kes leidis sobiva meetodi, süstides katsealuste naiste suguelunditesse ärritavat toimeainet. Paljud katsealused, kelleks olid juudid ja mustlased, kannatasid piina või said mõne keeruka nakkuse ning hukkusid.
Plasti tänav
Plasti tänav sai nime 21. novembril 2007. Tänav on saanud nime Salvo kui plasttoodete tehase järgi.
Natside inimkatsed
Katsed steriliseerimisega
Viktor Brack, kes oli üks vastutav ka eutanaasiaprogrammi eest, pakkus välja röntgenikiirte kasutamise steriliseerimiseks. Tema ideed rakendas jõudsalt dr Horst Schumann. Probleemiks oli see, et röntgenikiired mõjutasid ka teisi katmata kehaosi ning kui vähegi võimalik, üritati leida inimeste steriliseerimiseks viisi ilma nende teadmata.
Katsed kõrguse ja madala rõhuga
Katseid kõrguse ja madala rõhuga sooritati märtsist-augustini 1942 Dachau koonduslaagris Müncheni lähedal. Idee hakata sedalaadi inimkatseid sooritama tuli kevadel 1941 dr Sigmund Rascherilt, kelle arvates katsed ahvidega ei andnud piisavalt tulemusi. Dr Rascher küsis Heinrich Himmlerilt luba jätkata inimkatseeid, mille ta ka sai.
Kalmõki keel
Sõnu kalmõki keeles:
keel − kelin, keln
hammas − shydn
silm − nydn
suu − amn
nägu − nyr, chirya
Natside inimkatsed
Katsed kõrguse ja madala rõhuga
Neid katseid viidi läbi madalrõhu kambris, millega sai jäljendada kilomeetrite kõrgusel õhus olevaid tingimusi. Katseid tehtid selleks, et testida inimeste taluvust erinevates olukordades.
Selle eksperimendi jaoks valiti juhuslikult 200 katsealust. Dr Rascher lubas vabatahtlikele osalejatele koonduslaagrist vabanemist. Antud lubadusest ei peetud kinni. Paljud katsed lõppesid katsealuse surmaga, millele järgnes nende põhjalik lahkamine.
Külmakatsed
Pärast kõrguskatseid jätkati külmakatsetega. Nende katsete eest vastutasid Georg August Weltz ja dr Sigmund Rascher. Neid viidi läbi aastatel 1942–1943 Dachau koonduslaagris.
Katsealused pandi mitmeks tunniks jääveega täidetud tünni või hoiti miinuskraadidega välistingimustes peaaegu alasti. Selle katse eesmärk oli teada saada, kaua Saksa piloodid suudaksid jäises Põhjameres elus püsida. Dr Sigmund Rascher üritas neid tingimusi jäljendada ja katsetas umbes 300 inimese peal. 80–90% katsealustest hukkus.
Pärast osasid katseid soojendati inimesi kuumas vannis ning jälgiti tulemusi. Katsealuseid lasti vette erinevates tingimustes, näiteks ka narkoosi all. Hukkunute kehad kuulusid lahkamisele.
Katsed malaariaga
Katseid malaariaga viidi läbi dr Klaus Schillingi järelevalve all Dachau koonduslaagris veebruarist 1942 kuni aprillini 1945. Nende eksperimentide eesmärgiks oli leida ravi malaariale, millega saksa sõdurid sooja kliimaga maades kokku võisid puutuda. Üle 1000 eri rahvustest katsealuse nakatati malaariasse sääskede abil või süstiti neisse nakkust sisaldavat eritist. Paljud katsealustest hukkusid või kannatasid tõsise valu või jäädava puude all. Pärast katsealuste nakatamist ja haigestumist prooviti neid ravida erinevate ravimite kombinatsioonidega. Paljud katsealused surid juba ravimite üledoosist.
Sulfaniilamiidi katsed
pisi|Ravensbrücki koonduslaagri katsealune Jadwiga Dzido Katseid sulfaniilamiidiga tehti 1942. aasta juulist kuni 1943. aasta septembrini Ravenbrücki koonduslaagris.